Short Essay On Trees In Hindi: trees are our best friends. पेड़ों का महत्व पर निबंध में आज हम जानेगे कि importance of trees in our life we all know that?, in this 10 lines on the importance of trees Essay In Hindi & save trees save human life. SHORT Essay On Importance Of Trees in Hindi Language ped lagao paryavaran Jeevan Bachao. Essay On Trees helpful for students and kids they read in class 1,2,3,4,5,6,7,8,9,10. Trees Essay provide you short and long length Essay On Trees In Hindi importance or save trees in 100,200,300,400, 500, 600 words.

पेड़ों का महत्व पर निबंध | Essay On Trees In Hindi



Get Short Essay On Trees In Hindi Language For Students & Kids.

Essay On Trees In Hindi In 600 Words

पेड़ हमे स्वस्थ बनाते है, अर्थात पेड़ो से मिलने वाली शुद्ध हवा और वस्तुओं से हम स्वस्थ रहते है. पेड़ हमारी थकान भी दूर कर देते है. पेड़ से हमें फल, फूल और मेवे मिलते है, जिनसे हम सम्पन्न भी बनते है. पेड़ वास्तव में सबका हित, सबकी भलाई करते हैं. और उसके बदले में कुछ भी नही लेते है. वास्तव में पेड़ सेवा के अवतार है, जिनका एकमात्र कार्य दूसरों की सेवा करना होता है.

ये ,पेड़ हमें छाया देते है, बारिश करते है. ये बिना मुकुट के राजा है पेड़ ही धरती के श्रृंगार है. देखने में पेड़ हमें मनमोहक लगते है. वे हर तरह से हमारे लिए लाभदायक है. अगर पेड़ नही होते तो छाया नही मिलती, हमें श्वास लेने के लिए शुद्ध हवा नही मिलती, बारिश नहीं होती, फल, फूल, मेवे, लकड़ी व दवाइयां इत्यादि चीजे हमें नही मिलती और धरती इतनी सुंदर दिखाई नही देती.

जहाँ अधिक पेड़ होते है, वहां शीतलता होती है और शीतलता बादलों को वर्षा के लिए आकर्षित करती है. बारिश होने से सभी ताल तलैया भर जाते है, सब तरफ हरियाली छा जाती है.

पेड़ हमेशा हमारे लिए सेवक की भाँती काम करते है. पेड़ स्वयं धूप-बारिश इत्यादि सहन करते हैं और बदले में हमे छाया फल फूल आदि कई चीजे उपहार में देते है. और इसके बदलें में कुछ भी लेते नही है. इसलिए पेड़ को सेवा का अवतार भी कहा जाता है. पेड़ों से हमें यह सीख मिलती है, कि दूसरों की सेवा करनी चाहिए और बिना स्वार्थ से लोगो की भलाई करनी चाहिए.

किसी से कुछ नही लेना चाहिए और सभी को मनचाहे फल फूल व छाया देकर सहायता करनी चाहिए. पेड़ो का महत्व हमारे जीवन में कई मायनों से महत्वपूर्ण है, पेड़ों के कई फायदे है पेड़ हमे प्राणवायु देते है, पर्यावरण को शुद्ध बनाते है. पेड़ वर्षा कराने में और रेगिस्तान रोकने में सहायक होते है. पेड़ो से हरियाली फैलती है, पक्षियों को आसरा मिलता है और सभी को छाया मिलती है. इस तरह पेड़ का विशेष महत्व है.

पेड़ों का महत्व पर निबंध | Essay On Trees In Hindi for class 5

पेड़ हमारे लिए बहुत उपयोगी होते है. पेड़ो से शुद्ध प्राणवायु मिलती है और पर्यावरण शुद्ध होता है. पेड़ो से हरियाली फैलती है पेड़ बादलों को आकर्षित करते है जिससे बारिश होती है. पेड़ पर पक्षियों को आसरा मिलता है. पेड़ सभी को शीतल छाया देते है. पेड़ो से फल, फूल व लकड़ियाँ आदि प्राप्त होती है.

पेड़ो से अनेक उपयोगी सामान बनाया जाता है. पेड़ सदा सभी प्राणियों का उपकार करते है. पेड़ प्रकृति के बिना मुकुट के राजा माने जाते है. हमारे लिए सबसे अच्छे मित्र पेड़ होने के उपरांत भी हम निरंतर उन्हें काटते जा रहे है. जिस कारण वनों का क्षेत्रफल निरंतर कम हो रहा है. प्रकृति का संतुलन बिगड़ रहा है. अतः हमें पेड़ों को न काटकर अधिक से अधिक संख्या में वृक्षारोपण करना चाहिए.

Essay On Trees In Hindi In 500 Words With Headings

वनों का महत्व- भारत में वन हमारी भव्य संस्कृति की पाठशाला और विकास भूमि रहे हैं. हमारे मुनि और मनीषियों ने वनों में रहकर ही मानव मंगल का चिंतन किया था. केवल आध्यात्मिक दृष्टि से ही नहीं, जंगलों का मनुष्य के सामाजिक और आर्थिक जीवन के लिए सदा से ही विशेष महत्व रहा हैं. यह दुर्भाग्य ही कहा जाएगा कि मंगलकारी वनों का मनुष्य ने विकास के नाम पर और तुच्छ आर्थिक लाभ के लिए निर्ममता से विनाश किया हैं.

वनों से लाभ- जंगलों का हमारे जीवन में अनेक दृष्टियों से महत्वपूर्ण स्थान हैं. वनों की हरीतिमा जहाँ नयनों को प्रसन्नता प्रदान करती हैं. वही काष्ट, ईधन, औषधि एवं औद्योगिक पदार्थों द्वारा जंगल हमारे जीवन में मंगल का विधान करते हैं. जंगल बाढ़ों की तीव्रता को कम करके विनाश से रक्षा करते हैं.

जंगलों की हरियाली बादलों को बरसने के लिए प्रेरित करती हैं. जंगल भूमि के कटाव को रोकते हैं. वे कार्बन डाई ऑक्साइड जैसी हानिकारण गैसों का शोषण करके प्राणदायिनी ऑक्सीजन गैस का उत्सर्जन करते हैं. जंगल नाना प्रकार के दुर्लभ जीवों की शरणस्थली होते हैं. जंगलों के कारण ही हमारे पर्यावरण का संतुलन बना रहता हैं. इस प्रकार जंगल मानव समाज के परम मित्र और मंगल विधाता हैं.

वन विनाश के दुष्परिणाम- जंगलों के कम होते जाने के अनेक दुष्परिणाम हमारे सामने आ रहे हैं. वन क्षेत्र घट जाने से पर्यावरण पर कु प्रभाव पड़ रहा हैं. ऋतु चक्र गडबडा गया हैं. वायु मंडल का गैसीय संगठन असंतुलित हो गया हैं. रेगिस्तानों का विस्तार हो रहा हैं.

सबसे बड़े संकट भूमंडलीय ताप वृद्दि ग्लोबल वार्मिंग की पदचाप सुनाई दे रही हैं. बाढ़ों की तीव्रता और जन धन की हानि बढ़ रही हैं. पर्वतीय जंगलों के कटने से चट्टानें खिसकने, भूमि धसने की घटनाएं प्रायः सुनाई दे रही हैं. वनों के कटने से देश की जैव विविधता नष्ट होती जा रही हैं. जंगली जानवर बस्तियों की ओर बढ़ने लगे हैं.

वनों की सुरक्षा के उपाय- वनों से प्राप्त होने वाली उपयोगी वस्तुओं की आवश्यकता सदा ही बनी रहेगी, अत वन्य पदार्थों के उपयोग को नियमित और नियंत्रित किया जाना चाहिए. जो भी उद्योग वनों से कच्चा माल ग्रहण करते हैं. उनके लिए वृक्षारोपण करना अनिवार्य बना देना चाहिए. वनों की सुरक्षा के लिए बनाए गये कानूनों का कड़ाई से पालन होना चाहिए.

वन महोत्सव तथा वृक्षारोपण जैसे अभियानों को प्रोत्साहित किया जाना चाहिए. यदि संसार में पेड़ पौधे न रहे तो यह धरती कितनी कुरूप हो जाएगी. वनों के नष्ट हो जाने पर मनुष्य का जीवन ही संकट में पड़ जाएगा. अतः समाज में वन चेतना जगाने की आवश्यकता हैं. वनों की रक्षा में ही सुखी जीवन की रक्षा निहित हैं.

READ MORE:-

Hope you find this post about ”Essay On Trees In Hindi” useful. if you like this article please share on Facebook & Whatsapp. and for latest update keep visit daily on hihindi.com.

Note: We try hard for correctness and accuracy. please tell us If you see something that doesn’t look correct in this article about Trees Essay and if you have more information History of an essay on importance of trees for class 5 then help for the improvements this article.